I dag gik turen så forbi Vrå bageri, hvor der stod pebernødder på menuen. - Det er jo så dansk, som det nu kan blive, lyder det fra en glad bagermester Henrik Andersen, hvis datter også går på Dronninglund Efterskole. Formålet med at have en spansk venskabsklasse er at udvide elevernes sprogkundskaber og samtidig få indblik i en helt anderledes kultur. - Det er fantastisk at se den måde, de danske og spanske elever møder hinanden på. I starten er det lidt svært, men når først isen knækker, så kører det bare, siger en glad Asbjørn Ramlov, der er forstander på Dronninglund efterskole. De spanske teenagere lærte hurtigt, hvordan man ruller en pebernød. Og efter en smagsprøve lød det fra Alejandra  Iriondo: - Delicious.

Opsummering:
Hos bageren i Vrå var der i dag spansk besøg. Spanierne besøger i denne uge den internationale 10. klasse fra Dronninglund Efterskole.